TURISTICKÝ SPRIEVODCA
Hugo, pamätáš si, kde sme skončili?
Viem, že to bola len minúta, ale mám pocit, že ubehol rok.
Tak mi to pripomeň.
Spomínal som veľké povýšenie v práci.
Na tvoju svetlú budúcnosť v Las Colinas.
A Héctorovo...
Poníženie. Moje zručnosti sa hodia viac na bazénového čašníka.
A prišiel Memo.
Stále potrebujeme vedúceho čašníkov.
Asi poznám toho pravého.
Bolo veľa hádok a rozchodov.
Nemôže u mňa bývať niekto,
kto sa naďalej takto správa.
Mrzí ma to, Héctor, je koniec.
Ukončime to.
Čože?
S Chadom sme sa rozišli.
Zrušili sme svadbu.
Ale bola tam aj láska.
Hlavne medzi mnou a Juliou.
Chcem byť s tebou.
Diane mala nového spolumajiteľa.
Veľmi bohatého Ricarda Veru.
Mama prijala Saru, aká je.
Lupe prikývla na vzťah Mema a Loreny pod jednou podmienkou...
Mesiac na žiadosť o ruku.
A Chad potreboval voľno od všetkého.
Dobré nachos.
A... Čo som zabudol?
Len to najdôležitejšie.
- Oci? - Hej.
Môžeme začať tam.
Vieš, ako mám rád napínavé konce.
No dori...
ti.
Hugo.
Toto je tvoja sesternica, Paloma.
Počkať. Celé tie roky som mal sesternicu?
Vieš, aké je ťažké byť Mexičanom bez bratrancov a sesterníc?
Oci, čo tu robíš?
Vieš, bol som v okolí a...
a videl som tieto kvety a spomenul som si, že máš rada kvety.
- Takže, no... - Dobre, fajn.
Ak si tu len preto, tak misia splnená.
- Nie. Ja... - Len vyberiem tulipány,
stále som alergická,
- ale je to pozorné. - Ach, áno. Tulipány.
Dobre, fajn.
Popravde, prišiel som do Acapulca na priateľovu zádušnú omšu.
Ale odkedy som sem prišiel,
naberal som odvahu, aby som za tebou prišiel.
Navyše, rodina.
No, keďže ti to tu teoreticky patrí,
právne ťa nemôžem nevpustiť.
Hej.
Ak tu chcete ostať, dám kvety do vody.
Okrem tulipánov, zlatko!
Nechcem, aby ti napuchlo hrdlo.
Som skvelý otec.
Čo sa tu deje?
Hneď ako som prišiel na to, že ideme za Juliou,
ukáže sa, že ideme k tvojej dcére.
Ako to, že si mi o nej nepovedal?
Hanbil som sa.
S Palomou máme komplikovanú minulosť.
Dobre, fajn. Ale čo sa stalo s tebou a Juliou?
Pretože v tvojom príbehu ste len začínali.
Presne tak.
Náš príbeh sa len začal.
A ďalšia kapitola obsahuje rôzne zvraty.
Intrigy, dvojité podrazy a, samozrejme, romantiku.
- Môžeme? - Mám na výber?
Nie.
Ubehol mesiac,
odkedy Don Pablo a Diane pomohli zorganizovať maminu svadbu
a s Juliou sme tvorili pár.
Vyzeráš ako „asistent vedúceho prevádzky“.
Úžasné.
Nemôžem uveriť, že si to ušila.
Teda, keď sme boli osamote.
Stačí.
Doña Nora. Prepáčte, že som prišla tak skoro.
Až do neskorého večera som šila Máximovu novú uniformu.
Vedeli ste, že jednu ruku má o tri centimetre kratšiu?
Isteže.
Musela som mu dať ušiť aj birmovné sako.
Čože? Naozaj?
- Vieš, že si tu vždy vítaná. - Gracias.
Len maj ruky tam, kde ich Boh vidí.
- Ach, nie. - Raňajky?
Nechajte to na Estebana! Urobil som chilaquiles.
Ibaže by ste neznášali chilaquiles. Potom je to praženica.
Musím len vybrať totopos.
Znie to dobre, ale musíme ísť.
Prvý deň vediem rannú poradu!
Ach, nie. Nie. Počkať! Som hrozná hostiteľka.
- Aspoň spravím... - Obed!
Nechajte to na Estebana!
Gracias.
Čo zmôžem, však? Manžel myslí na všetko. Požehnanie!
Isteže!
- Zbav nás zlého. Amen. - Amen.
Tak neskôr. Fakt vďaka. Veľmi milé.
- Veľa šťastia! - Mám ťa rád, mami!
Rastú tak rýchlo.
Mama bola šťastná, že znova našla lásku.
A síce zbožňovala, že má pri sebe nového manžela,
mala problém „nechať to na Estebana“.
Sara mala iné problémy.
Dobre, stačilo.
Viem, že mi kradneš šampón.
Ten s červeným vrchnákom, čo hneď pení, vonia ako mango
a mám po ňom hodvábne vlasy?
Esteban, to je môj kondicionér! Aj ten kradneš?
Hej, ty!
Namiesto kúpeľnej polície si skús upratať izbu!
Nie som ľudská práčovňa!
Použil si moju špongiu?
Nie!
Boli sme spolu už mesiac,
no v Las Colinas sme to ešte nikomu nepovedali.
A hoci bolo zábavné zakrádať sa...
Pomaranče?
Á...
Jedenásť papájí. Áno.
...ťažko sa nám hľadalo súkromie,
napriek horlivosti našej vášne.
Dobre, takže sa stretneme na obed pri košoch?
Dohodnuté.
Dúfajme, že nám to nič neprekazí.
Memo, čo robíš?
Schovávam sa pred Lupe.
Dala mi mesiac na žiadosť o ruku.
Ale myslí 30 alebo 31 dní?
Lebo potom mi ostáva ešte jeden deň.
Skrátka neviem, či vychádzala z lunárneho alebo gregoriánskeho kalendára.
Nechcel si ju požiadať minulý víkend na jarmoku?
Áno, ale potom sa pokazilo ruské koleso
a horská dráha „Šialená myš“ sa mi nezdala taká romantická.
Pre moju amorcito nie je nič dosť dokonalé.
To je také zlaté.
No, ale zlaté nie je, že ma zavraždí žena,
ktorá má prístup k priemyselným práčkam.
Nenájdu ani jednu krvavú škvrnu.
Máximo, prosím, pomôžeš mi to vymyslieť po rannej porade?
Nejdem na ňu. Nemôžem riskovať stretnutie s Lupe.
Iste, pomôžem ti s čím treba.
Ale zmeškáš moju prvú oficiálnu...
Zlom väz! Verím v teba!
Nezabudni, buď profesionál. Strážnik klebetí.
Áno, pane.
Určite vám neskôr pošlem tie dokumenty.
Dobre, kolegyňa.
A ja vám dám tie dokumenty, o ktorých sme tiež hovorili.
A ešte nejaké fascikle. Fascikle existujú.
Dobre, zastav.
Tento smutný, emocionálny chlapík, čo chce zvestovať svoju lásku svetu,
je môj otec?
Namyslený, egocentrický milionár?
Zlatko. Už miliardár.
- Prepáč, dlho sme sa nevideli. - To nič. Netráp sa.
Naposledy som ho videla vo vopred nahratej správe,
ktorú mi poslal na iPade k promócii na ekonomike.
Ten iPad ešte ani nevyšiel.
A niečo tam nahral aj Pitbull, keď bol v kurze. Dale.
Vieš čo? Asi bude lepšie, keď budeš rozprávať o Las Colinas.
Donesiem niečo na pitie?
- Sanpellegrino by... - Hovorila som s Hugom.
- Ach. Voda by bola super. - Dobre.
Aj pre mňa.
Len s bublinkami.
A limetkou. Alebo citrónom.
Je to na tebe.
Myslíš, že ma počula?
Mám jej to ísť povedať?
Jasné, jasné.
Kde som to skončil?
Ach, áno, áno.
Mal som viesť prvú poradu.
Diane bola známa svojimi ikonickými, dramatickými úvodmi,
ale Chad bol stále na ceste sebaobjavovania,
a tak bola trochu mimo.
Dobré ráno, vospolok.
Máximo bude oddnes viesť ranné porady.
Pretože jedného dňa to preberie po Donovi Pablovi,
ktorý ma opustí.
Lebo hádajte čo, ľudia. Tak to chodí.
Ľudia vás opustia.
Radšej už začni, než sa to zhorší.
Dobre. Vďaka, Diane.
Len pár oznamov,
než dnes splníme najtajnejšie sny našich hostí.
Ibaže by bolo ich snom kŕmiť čajky,
pretože sú potom veľmi agresívne.
Včera takmer odleteli s batoľaťom, čo malo v ruke churro.
Nemôžeme prichádzať o churrá.
A tiež, Beto, prosím, urob zásoby v bare pre Cinco de Mayo.
Je to veľký sviatok... pre amerických turistov.
Toľko piva.
A Héctor.
Dnes večer do hĺbky vyčisti celý priestor bazénu.
To je všetko.
Nejaké otázky?
Niekto?
Má niekto nejaké otázky?
Lupe, ani som vás tam nevidel.
Kde je Memo?
Vlastne som si ani nevšimol, že tu nie je.
Máme taký dlhý 31-dňový mesiac.
Asi som ho stratil z dohľadu.
Porada skončená.
Máximo.
Oye, úžasná práca, ha.
Je vzrušujúce sledovať, ako dobrý priateľ žiari.
Ach, fíha. Vďaka, Héctor. Snažil...
Počuj, viem, že si povedal, že mám čistiť,
ale niekto to musí za mňa zobrať.
Mám veľmi, veľmi, veľmi dôležitého lekára.
Akého lekára?
Ach, fíha. Naozaj ma to donútiš povedať.
Dobre, no, povedzme, že ak nepôjdem,
budem „Héctor, čo orgán darovať odmietol“.
Daruješ orgán?
To je fakt odvážne!
Chválospevy nechám iným, ale vďaka, že súhlasíš.
A, Máximo, prosím, ak ten proces neprežijem, vyrozprávaj môj príbeh.
Máximo, najlepší kamarát.
Myslíš, že by niekto iný mohol naplniť bar?
Aj ty máš lekára?
- Nie, len sa mi nechce. Som ospalý. - Dobre.
Tak to asi urobím ja. Choď si oddýchnuť.
Vďaka, Máxi.
Si najlepší kamarát/šéf, braček.
Zdá sa, že tvoji vrstovníci pre teba radi pracujú, Máximo.
Vďaka.
To nie je kompliment.
Viem, že je ťažké stanoviť si hranice, ale keď si teraz v tejto funkcii,
nechceš byť k personálu príliš priateľský.
Cením si to, Don Pablo,
ale nebojte sa, viem byť tvrdý, keď treba.
A nedovolím, aby mal personál príliš šialené žiadosti.
Máximo! Máximo Gallardo?
Môžeme mať zajtra voľno?
V hlavnom meste hrá Culture Club a musíme tam ísť.
Kvôli výskumu.
Áno.
Fajn.
Môžete ísť.
Ale keď nabudúce príde Culture Club odohrať obrovský koncert do našej krajiny,
zabudnite!
Vidíte? Som tvrdý.
- Ako? - Nie španielsky.
Ako, Memo?
Hej, fakt si to tu dal dokopy.
Dal si sem okno?
Ach, len menšie vylepšenie.
Chcel som vyvolať ilúziu svetla.
Takže, pýtala sa na mňa Lupe na porade?
Nie.
Možno.
Už ti nemôžem klamať. Áno.
Čo len urobím?
Neviem si vybrať typ žiadosti.
Všetky moje nápady sa mi zdajú príliš lacné, všeobecné alebo zložité.
Inak nepoznáš niekoho, kto potrebuje kostým pandy pre dospelého?
Nepremýšľaš nad tým príliš?
Teda, mohol by si mať klasickú žiadosť pri Okne do mora.
Myslíš malebný výhľad,
široko uznávaný ako najromantickejšie miesto v celom Las Colinas?
Doslova netuším, prečo mi to nenapadlo.
Jediný problém je, že súkromie by bolo nemožné.
Nemožné by to bolo, keby nie si najlepší kamarát asistenta prevádzky.
Fakt? To by si pre mňa urobil?
Dnes, západ slnka.
Ale pandiu hlavu nechaj tu. Je desivá.
Slečna Daviesová?
Veľmi ma mrzí, že vás ruším počas cuatro manos,
ale máte tu nečakaného hosťa, ktorý sa chce stretnúť.
Chad?
Bohužiaľ, nie.
Je to pán Vera.
Nie ste pán Vera.
Som starší brat pána Veru, pán Vera.
Ale hovorte mi Alejandro.
Konečne vás rád spoznávam, Diane.
Nevedela som, že Ricardo má brata.
Ricardo väčšinou kupuje ďalšiu novú, ligotavú hračku,
a ja ju potom musím opravovať, keď je pokazená.
Naznačujete, že táto „hračka“ je pokazená?
Nuž, neviem.
Ešte som sa s ňou nehral.
No, ak by ste nám vy, či váš brat, povedali, že prídete,
pripravili by sme vám špeciálne privítanie.
Napríklad by som bola oblečená.
Ach. Ach, nie. Presne toto som chcel vidieť.
Hotel a ako vyzerá v normálny deň.
Odteraz budem dohliadať na novú investíciu našej spoločnosti.
A ako váš nový spolumajiteľ by som zvolil osobnejší prístup.
Teda, ak už tu nemáte príliš veľa osôb.
Áno, kvôli cuatro manos.
Podarené.
Viete čo?
S nadšením vás prevediem bežným dňom nášho ohromujúceho letoviska.
Úžasné.
Hneď ako sa oblečiem.
Iste. Samozrejme. Áno.
Všetko odsýpalo
pre Memov čarovný večer s Lorenou.
Vieš čo?
Možno má Paloma alergiu po mne.
A tu je náš nový asistent vedúceho prevádzky, Máximo,
len tak pridáva ďalšiu pompu nášmu slávnemu Oknu do mora.
Máximo? Chlapec s ceviche?
Iste. Brat mi o tebe všetko povedal.
Veľmi ma teší. Nevedel som, že pán Vera má brata.
Si štvrtý, čo mi to hovorí.
- Začína ma to urážať. - Ach, pardon. Som v rozpakoch.
Neboj sa. Ale ak mi to chceš vynahradiť,
čo keby si mi doniesol legendárne ceviche z Acapulca?
Hovoríte o ceviche.
- Všetkému rozumiem. - Áno.
A čo keby sme mali ochutnávku? Tu. Pri západe slnka.
Čo ty na to?
Hosť dostane, čo hosť chce.
Typický Don Pablo.
Ándale.
Tadiaľto.
Občas vidno našu slávnu purpurovú sviňuchu, Paula.
Najväčší okamih v živote môjho najlepšie kamaráta...
- Paul! - ...ale rozkaz
od spolumajiteľa hotela to zmenil.
Čo som mal robiť?
Nemal som na výber, musel som sklamať drahého priateľa kvôli práci.
Tak tohto už poznám.
Ach, prišla si v zlej časti.
Doteraz som bol veľmi hrdinský.
Naozaj, Hugo?
Ťažko povedať.
No, aspoňže si vodu priniesla aj mne. Existuje nádej.
Môžeš pokračovať.
Tak trochu som zvedavá, ako sa to skončí.
Dobre.
Dobre, t... teraz som nesvoj.
Kde som to skončil?
Takže...
Mama prišla domov
a myslela, že ju čakajú samé domáce práce.
Čo by mame zlepšilo náladu.
Čo to robíš?
Periem?
Bez urážky, nevesta moja, ale je to dosť očividné.
Veď ťa unavuje byť ľudskou práčovňou.
Nechajte to na Estebana.
Ale deti majú radi, keď je vypraté istým spôsobom.
Nemôžeš to príliš škrobiť, lebo Máximo má citlivý krk.
Ak to preženieš, vyhodí sa mu vyrážka vzadu na...
Dobre, toto je dobre.
Hebké, však?
Skoro ako telové mlieko v podobe oblečenia.
Ale vôňa. Dosiahnuť správnu vôňu je náročné...
Ach, aká sviežosť.
Vonia to ako nádej.
A spravil som ti obed. Dáš si tortitu?
Lahodné.
Bozkávanie s Juliou bolo,
ako keď mama jedla Estebanovu tortitu.
Aj keď som si to mal v ten deň užívať, nemohol som.
Prepáč, ja len...
stále myslím na to, ako sklamem Mema.
Tak veľmi sa tešil na žiadosť o ruku pri Okne do mora.
Zlatko, Memo je tvoj najlepší priateľ. Pochopí to.
Dobre, už som rozptýlená.
Čajky sú tento týždeň fakt otravné.
Tak môžeme s týmto prestať? Prosím?
Zakrádanie bolo na chvíľu zábava,
ale už to nechcem tajiť.
Ale sme ako sexi špióni.
„Sexi špióni“ sa neobchytkávajú pri koši.
Nechceš, aby ostatní vedeli, aký máš z náš pocit?
Čo cítiš ku mne?
Isteže áno, zlatko.
Ja len...
mám pocit, že sa zo mňa stáva dievča, čo stále chodí s nadriadenými.
Vnímaš ma ako nadriadeného?
Ale vážne.
Odkedy som chodila s Chadom,
bojím sa, že ma kolegovia vnímajú ako prospechárku.
Ale ja mám vlastné sny.
Len si nemyslím, že som pripravená znova čeliť tomu odsudzovaniu.
A toto je moje efektívne vynášanie smetí.
Čím zakončujem svoju prezentáciu pri košoch.
Pôsobivé portfólio.
Doobeda pošlem pokánia.
Je fakt čudné, že sa tu bavíte o práci.
Tu sme sa s Memom bozkávali, než sme s tým vyšli na svetlo sveta.
Chápem, že si teraz môj šéf
a že som znova obyčajný bazénový čašník.
Doslova sa topím v prepitnom. Ale z nejakého dôvodu
je nemožné, aby som ťa bral vážne.
Asi to bude tvojou tvárou.
Požiadal som ťa, nech presunieš ležadlo.
Vravím, počujem len šum.
Ahoj, Memo. Máš chvíľku?
Áno. Mám. Jasné, že mám.
Fajn, dobre. Takže takto.
No, vieš, ako som predtým povedal, že môžeš...
Plačeš?
Prepáč. Som len veľmi šťastný.
Volal som so starkou a povedal som jej, kde ju požiadam,
a tak veľmi sa potešila, že mi dala svoj zásnubný prsteň.
Je oveľa lepší ako ten, čo som kúpil.
Tento nemení farby podľa nálady.
Teda. Tvoja abuela je veľmi nezištná.
Áno.
Povedala, že dnešné zásnuby jej prinesú toľko radosti,
že si myslí, že by mohla žiť ďalších päť rokov.
Ach, fíha. Naozaj? Úžasné.
Na druhej strane, s vnukom ako si ty,
už určite prežila plný a dokonalý život.
Ani nie. Mala dosť hrozný život.
Toto jej po mnohých rokoch vyčarilo úsmev.
Každopádne, čo si mi chcel povedať?
Večer sa priprav na šampanské,
lebo prinesiem fľašu niečoho dobrého.
- Jéj! - Jéj!
Kľúčom k väčšiemu luxusu letovísk je neustály vývoj.
Ak máme konkurovať Cancúnu, musíme byť mladší. Viac sexi.
Opisujete podnikateľský zámer alebo prístup k randeniu?
Myslím, že my dvaja si budeme rozumieť, slečna Daviesová.
Verte mi, pán Vera.
Nemáte sa čoho báť. Las Colinas je stelesnenie súčasnosti.
Ach, dobre.
STARÉ ČASY – ZMRZLINA
A tak ste pristupovali aj
k pánovi Kopčekovi?
Ach. Nuž, pán Kopček je inštitúcia.
Niektorí hostia sem chodia vyslovene ochutnať jeho klasické staré príchute.
Skutočne?
Mätovo-čokoládovú.
Mätovú?
- Hneď to bude, pane. - Ďakujem.
Je načase priviesť novú krv, Diane.
- Viete, že mám pravdu. - Pán Kopček.
- Nie! - Ach, nie!
Pán Vera. Veľmi nerád vás ruším,
ale asi viem, ako vašu geniálnu ochutnávku
zdokonaliť.
Čo tak si ju namiesto Okna do mora
spraviť pri celom mori?
Môžem rezervovať krásnu časť pláže.
Budete mať viac miesta a...
Panebože. Pridáva posyp. Toto nemá konca.
Čože? Áno.
Ach, iste. Ach, iste.
Kdekoľvek to pokladáš za najlepšie. Verím ti. Áno.
Naozaj? Skvelé, pane.
- Dobre. - Budete unesený.
A vieš čo?
Keďže to robíme na väčšom mieste, čo keby sme pozvali hostí?
Dvadsať. Nie, 30.
A namiesto jedného ceviche
dones rôzne druhy z rôznych reštaurácií.
Z celého mesta.
Nebude to zábava?
Veľká.
V poriadku, Máximo?
Úplne. Palce hore. Kiežby som mal tretí.
Trvalo to celý deň,
ale podarilo sa mi presunúť ochutnávku a mať všetko podľa prianí pána Veru.
Memo sa zatiaľ snažil načasovať žiadosť Lorene na západ slnka.
Problémom bolo, že prekvapivo rýchlo kráčala.
Páči sa mi, že si sa poobede chcel prejsť.
Však? Veľmi pekné.
Kiežby som si mohol trochu viac vychutnať tieto rastliny.
Možno by sme mohli trochu spomaliť?
Prepáč. Na strednej som pretekala v chôdzi.
Neklame. V Mexiku je to populárny šport.
Máme tak desať zlatých medailí.
Vieš čo?
Máš pravdu, spomaľme. Kam sa tak ponáhľame?
Keď teta Lupe súhlasila s naším randením,
môžeme sa postupne spoznať.
Pomysli na všetky prvé razy, čo nás ešte čakajú.
Naša prvá prechádzka pri západe slnka... ...prvý výlet.
Prvý koncert, kde sa stratím v mosh pite
a budeš sa predierať, aby si ma zachránila.
Áno. Teda, bolo to super špecifické, ale chápeš to.
Teda.
Vyzerá to tu krásne.
Súhlasím.
- Aj ja. - Á!
Poďme. Naháňame denné svetlo.
Teta Lupe? Čo sa tu deje?
Lupe, dnes ju nepožiadam o ruku.
Chcel si ma požiadať o ruku?
Chvíľku, zlatko.
Pozrite.
Vaša neter je pre mňa najdôležitejšia na svete.
Ale všetko sa to deje príliš rýchlo.
Potrebujeme viac času, aby sme sa spoznali
a užili si strávený čas bez nátlaku.
Takže, utekáš z boja?
Nie! Dokonca mám aj abuelin prsteň.
Ach, nie!
Lupe...
chcem s vami stráviť zvyšok života.
Ako so svojou tetou.
Ale Lorenu by sme nemali do ničoho tlačiť.
Nie je to fér.
A keď ju nakoniec požiadam o ruku,
chcem to urobiť takým spôsobom, čo dokonalo odráža, ako dobre ju poznám.
Najčudnejšia žiadosť,
aká sa kedy pri Okne do mora odohrala.
Dobre.
Máte čas. Ale prsteň mi daj ako záruku.
A uvedomil som si,
že aj ja musím prestať tlačiť na Juliu.
Nemohol som uveriť vlastným očiam.
Ochutnávka ceviche a možno aj celá moja kariéra boli zničené.
Musel som niečo urobiť. A tak som bežal.
Za Donom Pablom.
Po celý čas mal pravdu. Nevedel som si stanoviť hranice.
A teraz som si to celé pokazil u spolumajiteľa hotela.
PÁRTY ALEJANDRA VERU OCHUTNÁVKA CEVICHE
Á. Máximo.
Brat sa v tebe nemýlil.
Odviedol si úžasnú prácu.
Myslel si na všetko.
Naozaj?
Presne tak.
Pôsobivá práca, Máximo.
Pozor, Don Pablo. Tento chlapec vám možno jedného dňa vezme prácu.
Taký je plán, pán Vera.
Neviem, kde začať.
Ako? Kedy? Prečo?
Keď si ochutnávku presunul na pláž,
zabudol si na vlastné varovanie o čajkách.
Takže som tu vytvoril náhradné podujatie,
predtým než naši hostia vôbec vkročili na pláž.
Ale prečo ste ma nevarovali skôr?
Pretože niekedy je najlepším učiteľom zlyhanie.
Máximo, musíš sa rozhodnúť či si tu, aby si sa priatelil s personálom,
alebo či si odhodlaný urobiť, čokoľvek čo treba,
aby si pomohol uspieť hotelu.
Toto bol prvý strajk.
Dúfam, že nedosiahneš tri.
V ten večer som si uvedomil, ako ťažko sa prispôsobuje novej úlohe.
Diana čelila podobnej výzve,
svojmu novému, otravne krásnemu spolumajiteľovi.
Máte pravdu.
Mali by sme zatvoriť zmrzlináreň.
V obchodoch potrebujeme novších nájomníkov.
Dobre, že súhlasíme.
Nechápte ma zle, pán Vera.
Budem bojovať o srdce a dušu svojho hotela.
Čo mi pripomína, pozdravte svojho dnešného čašníka.
Preboha.
Dobre sa oňho postarajte.
Ach, bože.
Chcel som vyniesť smeti, lebo by to bolo milé,
ale pre niečo sa cítim zahanbene.
- Urobil som niečo zlé? - Nie, zlatko.
Si dokonalý manžel.
A to je ten problém.
No, môžem byť oveľa horší manžel.
Dones mi pivo!
A vychladené!
Nie, nedokážem to. Prosím, odpusť mi.
Nedonesiem vlastne ja pivo tebe?
Nie, nechcem, aby si sa zmenil, Esteban.
Ale keď toľko pomáhaš, ja už nemám veľmi čo robiť.
A prečo to nie je dobré?
No, chcem sa starať o svoju rodinu a všetkým vám pomáhať.
Viem, že je to smiešne, ale je to, akoby ma nikto nepotreboval.
Ani na domáce práce.
Čo to robíš?
Neporiadok. Vyžaduje si tvoju okamžitú pozornosť.
A nenechajte to na Estebana!
Ty si blázonko.
Len chcem, aby si bola šťastná.
A aby si zistila, čo ešte chceš od života.
A môžem pomôcť tak, že budem menej pomáhať.
No, popravde, upratovanie považujem za terapiu.
Ups! Čo to?
Padla múka.
Sneží!
Nič nevidím! Počkaj.
Neviem sa dočkať, keď sa skončí obdobie „medových týždňov“.
Niekedy, aj keď to láme srdce,
musíte prijať úlohu, o ktorú vás niekto iný požiada.
Julia, vyhodnotil som tvoj návrh,
ako zjednodušiť odubytovanie pomocou nočnej schránky
a zdá sa, že je celkom inovatívny.
Predostriem to vedeniu.
Veľmi dobre, pán Gallardo.
Ak je to dôležité pre teba, tak aj pre mňa.
Rád na teba počkám. Môžeme ísť na to tak pomaly, ako chceš.
V ten rok som sa naučil, ako uprednostniť prácu.
Či už to bolo lepšie alebo horšie.
A všetky vzťahy, ktoré som tak usilovne budoval, sa začali navždy meniť.
Ahoj, Máximo!
Áno, d... dobre, stačilo. Upokojte sa.
Pár oznamov.
Čajky našťastie odleteli do Cancúnu.
A Héctorovi a Betovi znížim výplatu,
keďže ich oboch na finále jai alai videl Ximenin bratranec.
A Julia, Alejandro Vera s kolegami dnes odchádzajú.
Uistime sa, že sa krásne rozlúčime.
Pamätajte, sme tu...
Julia? Máš nejaký oznam?
Áno.
S Máximom spolu chodíme.
Už nejaký ten čas sme spolu a...
je mi jedno, čo si o tom myslíte.
Vedel som to, vedel som to! Vyhral som!
Zaplaťte, sráči!
Nemohli ste počkať ešte jeden deň?
Veľmi sa s vami teším,
a tešil by som sa viac, keby ste to ohlásili minulý utorok.
Héctor, rozmeníš mi stovku?
Čokoľvek.
Ale zatiaľ tvoj namyslený, egocentrický otec miliardár
mohol zvestovať svoju lásku svetu.
Fajn. Pozrime sa, táram ti tu v tvojom vlastnom dome.
Len som rád, že som ťa stretol, Paloma.
Ale už ti nebudeme zavadzať.
Prepáč, že sme sa tak dlho zdržali.
Vieš, ja...
práve som chcela začať s večerou.
To je pozvanie?
Vlastne som pozývala bratranca.
Ale keďže ho vezieš, môžeš ostať aj ty.
Dobre.
Preklad titulkov: Jozef Ferencz